A Mogyoródi Roma Nemzetiségi Önkormányzat képviselő-testületének
…/2019. (X.28.) számú határozatával elfogadott
Szervezeti és Működési Szabályzata

A Mogyoródi Roma Nemzetiségi Önkormányzat képviselő-testülete a nemzetiségek jogairól szóló 2011. évi CLXXIX. törvény 88. § (1) bekezdésében, 89-90. §-ban, a 97. §-ban, a 113. §-ban, a 114. § (1) bekezdésében, 149. § kapott felhatalmazás alapján, az alábbi Szervezeti és Működési Szabályzatot alkotja meg:

# **1. Általános rendelkezések**

1. A nemzetiségi önkormányzat hivatalos megnevezése: Mogyoródi Roma Nemzetiségi Önkormányzat (a továbbiakban: nemzetiségi önkormányzat)
2. A nemzetiségi önkormányzat megnevezésének hivatalos, rövidített formája: MRNÖ.
3. A nemzetiségi önkormányzat székhelye: 2146 Mogyoród, Dózsa György u. 40., telephelye: 2146 Mogyoród, Hungaroring út 2/A.
4. A nemzetiségi önkormányzat bélyegzője: körpecsét, közepén Magyarország címere, amely körül a „Mogyoródi Roma Nemzetiségi Önkormányzat” szöveg szerepel, lenyomatát ezen szabályzat utolsó oldalán, az aláírás mellett tartalmazza. A bélyegző rendeltetésszerű használatáért, megőrzésért a nemzetiségi önkormányzat elnöke felelős.
5. A nemzetiségi önkormányzat választott képviselői:
	1. Berbekárné Verebey Ida,
	2. Papp János és
	3. Péter Nóra.
6. A képviselő-testület bizottságot nem hoz létre.
7. A képviselő-testület tiszteletdíjat, illetményt a tagjai számára nem állapít meg.
8. A nemzetiségek jogairól szóló 2011. évi CLXXIX. törvény (a továbbiakban: Nek tv.) 80. § (2) bekezdése alapján a Mogyoród Nagyközség Önkormányzata és a nemzetiségi önkormányzat által az 1. melléklet szerint megkötött megállapodás rendelkezései alkalmazandók a nemzetiségi önkormányzat működése során, amelynek végrehajtását az elnök figyelemmel kísér.

# **2. A képviselő-testület működése**

1. A képviselő-testület döntéseit az előre meghirdetett időpontban és helyszínen megtartott ülésein hozza. A képviselő-testület alakuló, rendes ülést tart és rendkívüli ülést tarthat.
2. A képviselő-testület üléseit – az alakuló ülés kivételével - az elnök, míg annak akadályoztatása esetén az elnökhelyettes hívja össze.
3. A képviselő-testület szükség szerint ülésezik, de évente legalább négy rendes ülést tart, így:
	1. januárban,
	2. márciusban,
	3. májusban, és
	4. decemberben.
4. A rendkívüli képviselő-testületi ülést kettő képviselő elnöknek címzett írásbeli indítványára össze kell hívni, amely tartalmazza az ülés tartásának indokát és döntési javaslatát.
5. A képviselő-testület ülések döntését előterjesztések alapján hozza meg, amelyek szóbeli és írásbeli formát is ölthetnek. Az előterjesztés tartalmazza legalább a döntési kezdeményezés indokát, a döntést megalapozó lényeges körülményeket és a döntési javaslatot.
6. A költségvetés megalkotásához, módosításához, a zárszámadás elfogadásához írásbeli előterjesztés szükséges.
7. A képviselő-testülethez előterjesztést nyújthat be:
8. a nemzetiségi képviselő,
9. az elnök,
10. az elnökhelyettes,
11. a települési önkormányzat polgármestere, jegyzője vagy megbízottja az elnökkel egyeztetetten.
12. Az előterjesztés tárgyát és a döntési javaslat tartalmát az elnökkel a képviselő-testületi ülést megelőzően közölni kell. Az írásbeli előterjesztést a nemzetiségi képviselőnek át kell adni a képviselő-testületi ülést megelőzően.
13. A képviselő-testület évente egy alkalommal közmeghallgatást tart a munkaterve szerinti időpontban, de legkésőbb decemberben. A közmeghallgatás összehívására, megtartására a képviselő-testület ülésére vonatkozó szabályok alkalmazandók.
14. A képviselő-testület a közmeghallgatáson beszámol a tárgyévben folytatott munkájáról, fontosabb eseményekről, valamint a nemzetiségi választópolgárok kérdést, közérdekű bejelentést intézhetnek a képviselő-testülethez vagy a nemzetiségi képviselőhöz az ülés vezetője által meghatározott időtartam alatt, továbbá javaslatot tehetnek az önkormányzat jövőbeli működésére vonatkozóan.
15. A képviselő-testület ülései nyilvánosak, a nemzetiségi önkormányzat zárt ülés tartását a Nek tv.-ben meghatározott eseteken túl nem állapít meg.
16. A nyilvános ülésen bárki részt vehet, de az ülésen tanácskozási joggal nem rendelkező az ülésterem kijelölt részén foglalhatnak helyet és az ülés rendjét nem zavarhatja.
17. A választópolgárok – a zárt ülés kivételével – betekinthetnek a testületi előterjesztésekbe és az ülések jegyzőkönyvébe.
18. A képviselő-testületi ülések iratainak hozzáférhetőségről a jogszabályoknak megfelelően az elnök gondoskodik.

# **3. A testületi ülés összehívása**

1. A képviselő-testületi ülést a nemzetiségi önkormányzat elnöke írásbeli meghívóval hívja össze, amely tartalmazza:
	1. az ülés kezdetének időpontját és helyét,
	2. az ülés nyílt vagy zárt jellegét,
	3. a tervezett napirendi pontok megjelölését,
	4. napirendi pontonként az előterjesztők nevét és
	5. amennyiben írásbeli előterjesztés készült, akkor az erre vonatkozó utalást.
2. A képviselő-testületi ülés meghívója elektronikus úton 2 nappal az ülést megelőzően kézbesítendő a testület tagjai és a meghívottak részére, valamint közzé teendő Mogyoród Nagyközség Önkormányzat honlapján.
3. Az elnök a 12. pont szerinti indítvány átvételétől számított 15 napon belüli időpontra hívja össze a rendkívüli ülést. Rendkívüli ülés meghívója 5 órával az ülés tervezett időpontját megelőzően kézbesítendő a képviselő-testület tagjai számára.
4. A képviselő-testület ülésére – a tagokon kívül – tanácskozási joggal meg kell hívni a Mogyoród Nagyközség Önkormányzat Jegyzőjét vagy megbízottját, továbbá akinek a meghívását az előterjesztő indokoltnak tartja.

# **4. A testületi ülés tanácskozási rendje**

1. A képviselő-testület ülését az elnök vezeti. Akadályoztatása esetében az elnökhelyettes látja el az ülésvezetői feladatokat.
2. Az ülést az ülésvezetője nyitja meg a meghívóban megjelölt időpontban, miután a megjelent képviselők számbavétele alapján a képviselő-testület határozatképessége megállapítható. Az ülés a képviselő-testület határozatképtelensége esetén elmarad, de ez esetben az elnök 15 napon belül időpontra köteles az ülést ismételten összehívni, amelynek meghívója tartalmazza az elmaradt ülés meg nem tárgyalt napirendi pontjait is.
3. Az ülésvezető az ülés megnyitása után megállapítja és az ülés bezárásáig folyamatosan figyelemmel kíséri a képviselő-testület határozatképességét.
4. Az ülésvezető javaslatot tesz a jegyzőkönyv-hitelesítőjére, amelyet a képviselő-testület ülésenként választ meg.
5. A képviselő-testület az ülés napirendjét az írásbeli meghívó alapján fogadja el, amelyet - az elfogadását követően - a napirendek tárgyalása közben is szükség szerint kiegészíthet, módosíthat.
6. A meghívó szerinti napirend kiegészítésére, halasztására, törlésére bármelyik képviselő és a jegyző vagy képviselője javaslatot tehet.
7. A napirendi pontok tárgyalási sorrendjét, az alábbiak szerint célszerű meghatározni:
	1. írásbeli előterjesztéssel rendelkező napirendek,
	2. szóbeli előterjesztések napirendjei,
	3. szóbeli tájékoztatók, közérdekű kérdések, bejelentések és javaslatok,
	4. egyebek.
8. A szóbeli tájékoztatók keretében az elnök tájékoztatást ad a testület számára a lejárt határidejű határozatok végrehajtásáról, az előző ülést követő fontosabb eseményekről.
9. A helyi nemzetiségi önkormányzat tagja a képviselő-testület ülésén az elnöktől, elnökhelyettestől, illetve a meghívottól helyi nemzetiségi önkormányzati ügyekben felvilágosítást kérhet, amelyre az ülésen – vagy legkésőbb 15 napon belül írásban – köteles érdemi választ adni. A helyi nemzetiségi önkormányzat tagja kérésére az írásban benyújtott hozzászólását a jegyzőkönyvhöz kell mellékelni, illetőleg kérésére a véleményét szó szerint rögzíteni kell a jegyzőkönyvben.
10. Az ülés vezetője gondoskodik a testületi ülés rendjének fenntartásáról. Az ülés napirendi pontjainak tárgyalását az elnök nyitja meg és a tanácskozási joggal rendelkezőknek a jelentkezésük sorrendjében ad szót a hozzászólásra. A hozzászólótól az elnök megvonhatja a szót, ha a hozzászólására nem kapott engedélyt vagy a napirend tárgyától eltér.
11. Az ülésen tanácskozási joggal nem rendelkező személy az elnök hozzájárulását követően szólalhat fel. Az engedély nélkül felszólaló személyt az elnök rendre utasíthatja, majd ismételt engedély nélküli felszólalás esetén a teremből kiutasíthatja, ha az ülés rendjét a felszólaló zavarja.
12. A napirendi pontokhoz a tanácskozási joggal rendelkező által tett módosító indítványokról a képviselő-testület az elhangzásuk sorrendjében dönt azzal, hogy az egymásnak ellentmondó döntések közül az utolsóként született döntés az érvényes.
13. A napirendi pont tárgyalása során kialakuló egyetértés és egyértelmű módosításról nem kell külön dönteni. A döntési alternatívát jelentő különböző határozati javaslatokról, ha az egyik elfogadása megtörtént, akkor
14. A tanácskozási joggal nem rendelkező által tett módosító indítvány szavazásra bocsátásáról az elnök dönt.
15. Ha a napirendi ponthoz több felszólaló nincs vagy a döntésben egyetértés várható, akkor az ülés vezetője a vitát lezárja és szavazásra bocsátja a határozati javaslatot.
16. Az elnök a szavazás során fel tett döntési javaslatra egymást követő számba kell venni a nemzetiségi képviselők által tett „igen” vagy „nem” szavazatokat. A nemzetiségi képviselő a szavazástól csak kivételesen tartózkodhat, ha a napirend tárgyalása során a kérdésére nem kapott egyértelmű választ és a döntéshez nem áll elegendő információ a rendelkezésére.
17. A nemzetiségi képviselő szavazatát kézfelemeléssel vagy mindenki számára egyértelmű módon jelzi.
18. A Nek tv. 92. (4) bekezdése, a 113. §-ban és 114. § (2) bekezdésében meghatározott minősített többséget igénylő döntések körét nem bővíti.
19. A Nek tv. 113. § és a 114. §-ban meghatározott, a képviselő-testület át nem ruházható döntéseinek körét nem bővíti.
20. Titkos szavazás csak zárt ülésekre tartozó tárgykörben tart és a Nek tv. 30/I. §-a szerinti feloszlás kimondásához a szükséges számú képviselő indítványára.

# **A testület döntései**

1. A képviselő-testület döntései testületi határozatok. A testület határozatban foglal állást azokban az ügyekben is, amelyekben a nemzetiségi önkormányzatot véleményezési, egyetértési, döntési jog illet meg.
2. A képviselő-testület határozatai évente újra kezdődő folyamatos sorszámozással jelölendők. A határozat megjelölése - az alábbi sorrendben -:

a) a „Mogyoródi Roma Önkormányzat Képviselő-testületének”

b) a határozat sorszámát arab számmal,

c) „/” jelet,

d) a döntés meghozatalának évét arab számmal,

e) zárójelben a döntés meghozatalának hónapját római számmal és napját arab számmal,

f) a „határozata” kifejezést

foglalja magában. Rövidített megjelölés az a) pont elhagyásával és a f) pont előtt az „MRNÖ” szöveg feltüntetésével lehetséges.

1. A határozatokat a képviselő-testület ülésén kell kihirdetni és a nemzetiségi önkormányzat székhelyén vagy telephelyén lévő hirdetőtáblán és Mogyoród Nagyközség Önkormányzat honlapján a meghozatalát követő 15 napra közzéteendő.

# **A testületi ülés jegyzőkönyve**

1. Az ülésvezető biztosítja a képviselő-testület üléséről a jegyzőkönyv készítését, amely tartalmazza a Nek tv. 95. § (2) bekezdésében foglaltakon túl:
	1. döntésenként az igen, a nem szavaztak és a tartózkodók pontos számát, míg név szerinti szavazás esetén a nevét is,
	2. a képviselők kérésére írásos vagy szóban elmondott és szó szerint rögzíteni kért nyilatkozatát.
2. Az elnök gondoskodik az ülést követő 15 napon belül az aláírt jegyzőkönyv és mellékleteinek Pest Megyei Kormányhivatal számára történő elektronikus megküldéséről, valamint lefűzéséről és őrzéséről.
3. A zárt ülésről külön jegyzőkönyv készül.
4. A közmeghallgatásról - a testületi ülésre vonatkozó szabályok szerinti - jegyzőkönyvet kell készíteni.

# **A testület munkaterve**

1. A képviselő-testület éves munkatervet fogadhat el, amely tartalmazza a tárgyévben várható rendes ülések tervezett időpontját és napirendi pontjait, valamint azok előterjesztőjét. A munkaterv tervezetét az elnök terjeszti a testület elé a januári ülésén.
2. Az elfogadott munkaterv közzétételéről az elnök gondoskodik.

# **A nemzetiségi képviselő**

1. A képviselők jogait és kötelezettségeit a Nek tv. határozza meg. A képviselő köteles különösen:
2. a képviselő-testület munkájában részt venni az ülésen való megjelenéssel és szavazatának leadásával,
3. az elnök felkérésére segíteni a képviselő-testületi ülések előkészítését,
4. lehető legrövidebb időn belül bejelenteni az elnöknek, ha a képviselő-testület ülésén való részvételben vagy egyéb megbízatásának teljesítésében akadályoztatva van.
5. A nemzetiségi önkormányzat tagjainak jogai, kötelességei azonosak, azokat az eskü letételét követően gyakorolhatják.
6. A nemzetiségi önkormányzati képviselő a Nek tv. 103. §-a szerinti vagyonnyilatkozatot határidőben a mindenkori elnökhelyettes és elnöki feladattal meg nem bízott nemzetiségi képviselő részére adja át.

# **Az elnök, elnökhelyettes**

1. A települési nemzetiségi önkormányzat elnöke a helyi önkormányzat képviselő-testületi és bizottsági ülésen részt vesz a költségvetés elfogadásának és módosításának napirendi tárgyalásakor.
2. Az elnöknek gyakorolja az Nek tv.-ben meghatározott jogait és teljesíti kötelezettségeit, feladatait. Az új képviselő-testület megválasztásáig terjedő időszakban halaszthatatlan esetben dönthet:
	1. a nemzetiségi önkormányzat részére biztosított támogatások beszámolójáról, az elszámolás benyújtásáról,
	2. időszaki költségvetési beszámolók benyújtásáról,
	3. költségvetés zárszámadásáról
	4. 60 napon túl lejárt követelés teljesítéséről.
3. Az elnök általa meghatározott, meghirdetett rendszerességgel fogadóórát tart a nemzetiségi önkormányzat irodájában.
4. A testület az elnök helyettesítésére, megbízása alapján munkájának segítésére egy társadalmi megbízatású elnökhelyettest választ. Az elnökhelyettes az elnök akadályoztatása esetén ellátja az elnök feladatait.

# **Az önkormányzat költségvetése, vagyona, gazdálkodása**

1. A képviselő-testület saját hatáskörében - a települési önkormányzat költségvetési rendeletében foglaltakra tekintettel – határozza meg:

a./ a Nek tv.-ben szabályozottak szerint, a települési önkormányzat vagyonán belül részére elkülönített vagyon használatát,

b./ költségvetését, zárszámadását, a települési önkormányzat által rendelkezésére bocsátott önkormányzati és állami támogatások felhasználását.

1. A képviselő-testület évente megállapítja a nemzetiségi önkormányzat költségvetését.
2. A nemzetiségi önkormányzat csak olyan vállalkozásban vesz részt, amelyben a felelőssége nem haladja meg a vagyoni hozzájárulása mértékét.
3. A nemzetiségi önkormányzatot megillető tulajdonosi jogok gyakorlása kizárólag a képviselő-testület hatáskörébe tartozik. Az államháztartás részeként vagyonával önállóan gazdálkodik. Gazdálkodásának biztonságáért a képviselő-testület, szabályszerűségéért az elnök felelős.
4. A nemzetiségi önkormányzat gazdálkodási, számviteli feladatait az 1. melléklet szerinti megállapodás alapján, a Mogyoródi Polgármesteri Hivatal látja el. Kötelezettségvállalásra kizárólag az elnök és akadályoztatása esetén az elnökhelyettes jogosult.
5. Készpénz-előleg felvétele esetén, az elszámolásnak a Mogyoródi Polgármesteri Hivatal szabályzatainak megfelelően kell történnie.

# **Záró rendelkezések**

1. A jelen szabályzat 2019. október 28. napján … óra … perckor lép hatályba, kihirdetéséről az elnök gondoskodik.
2. Hatályát veszti a 3/2014.(X.27.) MRNÖ határozattal elfogadott és a 27/2016. (V.26.) MRNÖ számú határozattal módosított szervezeti és működési szabályzat.

……………………

elnök

A szabályzat kihirdetése megtörtént: 2019. október 28. napján … óra … perckor

……………………

elnök